वो मौके जब इंडियन क्रिकेट टीम के कप्‍तान ने खिलाड़ी को बोला 'सर' तो कभी झुक कर किया सलाम - Inext Live
⁄ When Indian cricket captain bows down in front of their player
When Indian cricket captain bows down in front of their player
By: Molly Seth | Publish Date: Mon 23-Oct-2017 12:24:00 PM (IST)
इस रविवार को न्‍यूजीलैंड के साथ खेले गए श्रंखला के पहले एक दिवसीय मैच में भले ही टीम इंडिया न्‍यूजीलैंड से 6 विकेट से हार गई हो, लेकिन भारतीय पारी में कुछ पल बेहद खास रहे जैसे विराट कोहली का 31वां शतक। ऐसा ही एक पल था बॉलर के रूप में मशहूर भुवनेश्‍वर कुमार का छक्‍का जिसे विराट ने भी सलाम किया। वैसे ये पहला मौका नहीं है जब किसी कप्‍तान ने अपने टीममेंट को सम्‍मान देने के लिए ऐसा किया हो। तो आइये एक बार फिर जीते हैं ऐसे कुछ लम्‍हों को।
विराट ने इसलिए किया भुवनेश्‍वर को सलाम
22 अक्‍टूबर को मुंबई के वानखेड़े स्‍टेडियम में भारत और न्‍यूजीलैंड के बीच एक दिवसीय श्रंखला का पहला मैच खेला गया। इस मैच में भारत को 6 विकेट से हार का सामना करना पड़ा, फिर भी इस मैच में कुछ लम्‍हे भारतीय क्रिकेट फैंस को खुश करने के लिए मौजूद थे। जैसे कप्‍तान विराट कोहली जो अपना 200वां मैच खेल रहे थे, ने अपना 31वां शतक बनाया। वहीं एक मौका वो था जब पारी के 49वें ओवर में भुवनेश्‍वर कुमार ने न्‍यूजीलैंड के तेज गेंदबाज एडम मिलने का सामना किया। उस समय स्‍कोर था 6 विकेट के नुकसान पर 258 रन। मिलने ने भुवी को तेज बाउंसर फेंका और उन्‍होंने लॉन्‍ग-ऑन के ऊपर से मार कर गेंद बाउंड्री पार करा कर जबरदस्‍त छक्‍का जड़ दिया। शॉट की खूबसूरती देख कर दूसरे छोर पर खड़े कोहली भी खुद को रोक नहीं सके और भुवी को झुक कर सलाम किया। वैसे ऐसा पहले बरी नहीं है कि भारतीय कप्‍तानों ने अपने साथी खिलाड़यों को ऐसा फनी ट्रीटमेंट दिया हो।
धोनी हुए रवींद्र जडेजा के मुरीद कहा सर जडेजा
इसी तरह जब आईपीएल के एक मैच के दौरान चेन्‍नई सुपरकिंग्‍स के कप्‍तान रहे महेंद्र सिंह धोनी को जब उनके साथी क्रिकेटर रवींद्र जडेजा ने अंतिम गेंद पर जीत के लिए 2 रन का तोहफा दिया तो खुश कप्‍तान ने उन्‍हें धन्‍यवाद का ट्वीट करते हुए सर जडेजा का खिताब दिया। उसके बाद तो धोनी ने उन्‍हें सर कहते हुए एक के बाद एक सात फनी ट्वीट कर डाले। धोनी ने ट्वीट किया, ‘सर जडेजा द्विपक्षीय श्रृंखला में सिर्फ एक टी20 मैच होने से निराश थे, इसलिए बीसीसीआई ने टी20 लीग शुरू करने का फैसला किया। इसलिए लीग के सभी प्रशंसकों, कृपया सर रवींद्र जडेजा को धन्यवाद दीजिए।’ या फिर उन्‍होंने लिखा कि ‘भगवान ने महसूस किया कि रजनी सर की उम्र अधिक हो रही है, इसलिए उन्होंने सर रवींद्र जडेजा को तैयार किया।’ वे यहीं नहीं रुके उन्‍होंने आगे ट्वीट किया ‘सर जडेजा जब अपनी जीप चलाते हैं तो उनकी जीप खड़ी रहती है और सड़क चलने लगती है। जब वे बल्लेबाजी के लिए जाते हैं, तो पवेलियन विकेट पर पहुंच जाती है।’ ये तो कमाल ही था जब जडेजा की दमदार फील्‍डिंग पर कमेंट करते हुए धोनी ने शानदार ट्वीट किया, ‘सर जडेजा कैच पकड़ने के लिए दौड़ नहीं लगाते, बल्कि गेंद खुद ही उन्हें ढूंढकर उनके हाथ में आ जाती है।’
कोहली का सरफराज को प्रणाम
इसी तरह आईपीएल मैच के दौरान एक और मौका आया है जब कपतान ने किसी खिलाड़ी को सलाम किया है। रॉयल चैलेंजर्स ऑफ बैंगलोर के बल्लेबाज सरफराज खान ने चिन्नास्वामी स्टेडियम में अपनी धुंआधार पारी में सात बार गेंद को बाउंड्री लाइन के बाहर भेजा और महज 21 गेंदों में 45 रनों की शानदार पारी खेल डाली। उस समय महज 17 साल के सरफराज की इस पारी के आगे कप्तान विराट कोहली नतमस्तक हो गए और सरेआम हाथ जोड़ कर उनको नमस्कार किया।
# Indian Cricket Captain
# Indian Cricket Captain Salute His Cricketer